HMPRO คว้ารางวัล “Commended  Sustainability Awards” งาน SET Awards 2022
HMPRO ได้รับรางวัล “Commended  Sustainability Awards” จากงาน SET Awards 2022
HMPRO ได้รับรางวัล “Commended  Sustainability Awards” จากงาน SET Awards 2022
2 พ.ย. 2565

นายคุณวุฒิ  ธรรมพรหมกุล กรรมการผู้จัดการ บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รับรางวัลบริษัทจดทะเบียนที่มีความโดดเด่นในการดำเนินธุรกิจอย่างยั่งยืน Commended  Sustainability Awards กลุ่มรางวัล Sustainability Excellence ในงานประกาศผลรางวัล SET Awards 2022 และเป็นบริษัทจดทะเบียนที่อยู่ในรายชื่อ “หุ้นยั่งยืน” หรือ Thailand Sustainability Investment (THSI) ประจำปี 2565 ต่อเนื่องเป็นปีที่ 8  ถือเป็นหุ้นที่มีคุณภาพ โดยได้ผ่านเกณฑ์การประเมินด้านความยั่งยืน และดำเนินธุรกิจอย่างมีความรับผิดชอบต่อสังคม ที่คำนึงถึงความสมดุลด้านสิ่งแวดล้อม สังคม และบรรษัทภิบาล โดยได้รับเกียรติจาก ดร. ภากร  ปีตธวัชชัย กรรมการและผู้จัดการ ตลาดหลักทรัย์แห่งประเทศไทย เป็นผู้มอบ ณ ตลาดหลักทรัพย์แห่งประเทศไทย